Адразу міністр адукацыі сустрэўся з прадстаўнікамі сродкаў масавай інфармацыі, якія прыехалі на мерапрыемства. Падчас гутаркі з журналістамі Ігар Васільевіч спыніўся на найбольш значных падзеях, якія закранулі галіну ў 2017 годзе. Не абмінуў увагай наведванне Прэзідэнтам Рэспублікі Беларусь Аляксандрам Лукашэнкам 1 верасня прафесіянальнага каледжа машынабудавання, дзе ішла размова пра якасную падрыхтоўку кадраў рабочых і спецыялістаў з сярэдняй спецыяльнай адукацыяй. Акрамя таго, зрабіў акцэнт на важнасць мадэрнізацыі сістэмы адукацыі і ўмацавання яе матэрыяльна-тэхнічнай базы, пашырэння IT-тэхналогій, абнаўлення вучэбных праграм і падручнікаў, правядзення конкурсаў прафесійнага майстэрства і развіцця руху WORLDSKILS. Не пакінуў без увагі і пытанні, якія датычаць бюджэту галіны, новых падыходаў у прафесіянальнай адукацыі, стратэгіі развіцця экспарту адукацыйных паслуг і пашырэння вывучэння кітайскай мовы, аздараўлення сірыйскіх дзяцей, далейшага развіцця студэнцкага спорту, умацавання сацыяльна-псіхалагічнай службы і, вядома ж, падрыхтаванай новай рэдакцыі Кодэкса аб адукацыі і некаторыя іншыя.